Souls for Sale

***Souls for Sale*** er en amerikansk stumfilm fra 1923 regissert av Rupert Hughes.

## Handling
Mem Steddon gifter seg med Owen Scudder etter en rask forlovelse Men allerede i løpet av bryllupsnatten deres forandrer hun seg imidlertid. Når toget som skal frakte dem til Los Angeles stopper for å fylle på vann, går Mem impulsivt og i all hemmelighet av midt i ørkenen. Merkelig nok, når Scudder oppdager at hans kone er forsvunnet, gjør han ingenting for å stanse toget. Mem forsøker å lete etter sivilisasjonen, og alvorlig dehydrert ser hun et uvanlig syn: en araber på en kamel. Dette viser seg å være skuespilleren Tom Holby, og Men har tilfeldigvis snublet over en film som skal spilles inn i området. Når hun blir frisk etter dehydreringen, får Mem snart en rolle som statist i filmen. Både Tom Holby og regissør Frank Claymore blir romantisk tiltrukket av henne. Men når filmingen avsluttes, følger hun ikke sammen med de andre skuespillerne tilbake til Hollywood. Hun skaffer seg heller jobb ved et vertshus i ørkenen.

I mellomtiden blir Scudder gjenkjent og arrestert ved en jernbanestasjon. Han viser seg å være en kaldblodig morder som gifter seg med kvinner, tar ut livsforsikring på dem før han dreper dem for å få utbetalt forsikringen på dem. Han klarer imidlertid å stikke av, og overtaler snart den godtroende Abigail Tweedy om å hjelpe ham me å få av seg håndjernene. Hun blir hans neste offer, men hel når han angriper henne og stjeler alle sparepengene hennes. Han forlater deretter landet, og forsøker å svindle en ny kvinne kalt «Lady Jane». Men til hans dype forlegenhet viser det seg at hun også er kjeltring, akkurat som ham. Så Jane og faren hennes «Lord Fryingham» raner Scudder, men de lar ham leve etter å ha fått tak i alle pengene deres.

Når vertshuset skal stenge for sesongen, reiser Mem til Hollywood på leting etter nytt arbeid. En annen skuespiller som spilte sammen med henne i ørken-filmen, Leva Lemaire, overtaler Claymore til å gi henne en liten rolle i hans neste produksjon. Hun viser seg etter hvert å være talentfull, og hun oppnår stadig bedre og bedre roller. Men når Mem blir stadig mer berømt, kommer Scudder tilbake og sniker seg inn på soverommet hennes. Samtidig har Holby og Claymore blitt konkurrenter for Mems hengivenhet, og Scudder blir ekstremt misunnelig på frierne hennes. Mem, klar over ektemannens fortid og redd for skandale som kan føre til problemer for skuespiller-karrieren hennes, tilbyr ham penger for å la henne være i fred - men han vil fremdeles ha henne. Når Claymore dukker opp, og Scudder overhører regissøren foreslå ekteskap med hennes, forsøker Scudder å skyte ham. Men Claymore lar ham gå, etter oppfordring fra Mem.

Når stjernen Robina Teele blir alvorlig skadet, bestemmer Claymore seg for å la Mem ta over Robinas plass. Filmingen fortsetter ved et utendørs sirkus. Men under et kraftig tordenvær begynner det enorme teltet å brenne midt under innspillingen. Claymore beordrer likevel kameramennene sine til å fortsette filmingen. Scudder, som har sneket seg inn blant alle statistene, utnytter denne panikken og forvirringen til å prøve å drepe en intetanende Claymore. Han forsøker å bruke en maskin (med en propell) til dette. Men Holby oppdager Scudder, og Mem snubler inn i maskinens vei. Så Scudder skynder seg å redde henne, og mister sitt eget liv i denne prosessen. Han rekker å be om unnskyldning før han dør. Til slutt velger Mem å gifte seg med Claymore, i stedet for å være sammen med Holby.

## Skuespillere
* Eleanor Boardman som Remember "Mem" Steddon
* Lew Cody som Owen Scudder
* Richard Dix som Frank Claymore
* Mae Busch som Robina Teele
* Frank Mayo som Tom Holby
* Barbara La Marr som Leva Lamaire
* Arthur Hoyt som Jimmy Leland

## Referanser


## Eksterne lenker
*